tartuNLP/wikipedia-smugri-20251201 huggingface dataset:
Athribis (Ylä-Egypti)

Athribis (; ; myös ) eli Hut-Repit () oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Panopoliteen nomokseen.
Maantiede.
Athribis sijaitsi Niilin länsirannalla noin kuusi kilometriä lounaaseen nykyisestä Sohagista, lähellä nykyistä Wanninan (Waninah) kylää.
Ylä-Egyptin Athribista ei tule sekoittaa toiseen Athribikseen Ala-Egyptissä.
Historia.
Kaupungin pääkultti oli omistettu leijonanhahmoiselle Repit (Repyt) -jumalattarelle, ja sen egyptinkielinen nimi tarkoittaa ”Repitin taloa/temppeliä”. Kreikaksi jumalatar tunnettiin nimellä Thrifis.
Kaupungin arkeologiset kaivaukset aloitti William Flinders Petrie vuonna 1900. Nykyisin kaivauksia suorittaa Tübingenin yliopiston Athribis-projekti.
Rakennukset ja löydökset.
Kaupungissa oli Repitin temppeli eli niin kutsuttu Fyskonin temppeli, joka rakennettiin tai ainakin uusittiin Ptolemaios VIII Fyskonin aikana. Siihen kuului suuri porttirakennus. Temppelin lähellä oli vanhempi faarao Aprieen (Haaibre) temppeli, johon lisättiin pylon-portti ja ympärysmuuri Ptolemaios IX:n aikana.
Kokonaisuuteen kuului myös mammisi eli synnyintemppeli, niin kutsuttu Auleteen temppeli, jonka rakentamisen aloitti Ptolemaios XII Auletes, ja joka saatettiin loppuun roomalaisella kaudella keisari Hadrianuksen aikana. Sen koko oli noin 45 × 75 metriä. Siihen kuului pronaos, jossa oli kaksi kuuden pylvään riviä, esipiha sekä lukuisia huoneita.
Muihin löydöksiin lukeutuu muun muassa kreikkalais-roomalainen Asklepioksen temppeli. Siinä oli palmettikapiteeleilla varustetut pylväät, esipiha, kaksi kallioon kaiverrettua kammiota sekä syvennys kulttipatsaalle. Kaupungin läheltä on löydetty lukuisia hautoja, joista tärkeimpiin kuuluu niin kutsuttu Eläinratahauta 100-luvun lopulta jaa. Se on saanut nimensä sen kattoa koristavasta kahdesta eläinradasta.
Lapinjärvi (Sangisjoki, Haaparanta)

Lapinjärvi () on Ruotsissa Norrbottenissa Haaparannan kunnassa Lappträskin kylässä sijaitseva järvi, joka kuuluu Sangisjoen vesistöön. Alue on kaksikielinen ja tässä artikkelissa käytetään meänkielen nimityksiä, mikäli se on järkevää.
Maantietoa.
Lapinjärvi on 2,6 kilometriä pitkä, 0,9 kilometriä leveä ja sen pinta-ala on 122 hehtaaria eli 1,22 neliökilometriä (km²). Se sijaitsee Lappträskissä varsin hajanaisesti asutun kylän keskellä. Järven ympäristö on alavaa seutua, vaikka sen länsipuolella sijaitsee moreeniharjanne. Sen korkein kohta on Ojaberget, jonka huippu kohoaa lähes 40 metriä järven yläpuolelle. Järven eteläpäässä on kaksi Vasikkaniemen erottamaa lahtea, joista läntisestä lahdesta alkaa Sangisjoki. Sangisjoen luusuan länsipuolella on kuivilleen jäänyt joenuoma, jonka väliin on jäänyt Pöllösaari. Pöllösaari on yleensä niemi eikä saari. Pohjoispäässä sijaitsee Kukasjoen joensuu. Joki on tuonut järveen paljon kiintoainetta niin, että joensuu on kurkottanut järvelle 400 metrin päähän järven rannasta. Järven pohjoispää on muutenkin eteläpäätä matalampi. Se näkyy ilmavalokuvista, joissa pohjoispäässä kasvaa runsaasti vesikasvillisuutta. Järvessä on 14 saarta, joista suurimmat seuraavat järven länsirantaa. Saarilla ei ole karttanimiä, mutta suurimmat niistä ovat 170 ja 140 metriä pitkiä. Kylän kautta ja järven itäpuolelta kulkee Sankin () ja Hietaniemen () välinen pohjois-etelä-suuntainen maantie 398. Sen pohjoispuolella kulkee itä-länsi-suuntainen Morjärven ja Karungin välinen pienempi tie. Sitä seuraa pohjoisempana Karungin kautta Haaparannalle johtava rautatie. Länsipuolen asutusta palvelee vielä lyhyt tie, joka yhdistää kaksi aiemmin mainitut tiet toisiinsa.
Luontoarvoja.
Järven lähialueella, jonka pinta-ala on 12,3 km², on metsämaata (73,2 %), kosteikkoa (16,3 %), joutomaata (1,5 %), viljelymaata (0,4 %), asutusta ja tiestöä (0,1 %) ja vesistöä (8,5 %). Alueen maaperässä on esimerkiksi moreenia (52,6 %), turvetta (27,3 %), jäätikköjokimuodostumia (0,4 %), silttiä, hiekkaa ja soraa (3,0 %), savea (0,3 %), multaa (0,4 %) ja kalliota (7,5 %).
Vesistösuhteet.
Lapinjärvi kuuluu Sangisjoen vesistössä (päävesistötunnus 3) Sangisjoki pääuomaan ollen jokireitin läpivirtausjärvi , jonka valuma-alueen pinta-ala on 714 km². Siihen tulee Kukasjoen lisäksi sivujoen Linkanjoen vedet, joka yhtyy Kukasjokeen kilometri ennen järveä. Järven omaa lähialuetta on vain 12,3 km². Siihen sisältyy viereisen Sorttijärven pohjoispäähän laskeva laskuoja, kaakkoispäähän laskeva Myllyoja ja muutama lyhyt metsäoja. Luusuassa järven keskivirtaaman arvioidaan olevan 7,5 m³/s . Luusuasta alkava Sangisjoki laskee 21 kilometrin päässä Perämereen Sankissa () Kainuussa.
Abdul Hussein

Abdul Hussein (s. Libanon 1997) on libanonilaissyntyinen Suomen palestiinalainen ammattivapaaottelija. Hän ottelee Arabiemiraatitlaisessa UAE Warriors -ammattivapaaotteluorganisaatiossa. Aikaisemmin Hussein otteli helsinkiläisessä Cage MMA Finland -ammattivapaaotteluorganisaatiossa.
Hussein syntyi palestiinalaispakolaisten leirillä Libanonissa, josta perhe eteni Suomeen. Suomessa Hussein kiinnostui kamppailulajeista vanhemman veljensä innoittamana.
Kamppailu-ura.
Amatööriura.
Amatööriurallaan Hussein otteli 18 ottelua ja kärsi vain yhden tappion. Hän saavutti amatöörinä IMMAF Euroopan mestaruuden 2015 ja Maailman mestaruuden 2016, sekä useita Suomen mestaruuksia.
Cage MMA Finland.
Hussein aloitti ammattiuransa suomalaisen Cage MMA Finland -vapaaotteluorganisaation ottelijana. Hän teki ammattidebyyttinsä 26. marraskuuta 2016, Cage 37 -tapahtumassa, italialaista Adriano Andre Colazingaria vastaan voitokkaasti. Ottelu päättyi toisen erän tyrmäyksellä.
Hussein kilpaili Cage-otteluilloissa kolme kertaa vuoden 2017 aikana. Hussein voitti kaikki kolme otteluaan ensimmäisessä erässä.
Tammikuussa 2018 Hussein tiedotti tehneensä sopimuksen bahrainilaisen Brave Combat Federation -ammattivapaaotteluorganisaation kanssa.
Brave CF.
Hussein kärsi ammattiuransa ensimmäisen tappion Brave CF -debyytissään Jordanian Ammanissa, Brave CF 10 -tapahtumassa paikallista Nawras Abzakhia vastaan. Ottelun ensimmäisessä erässä Hussein menetti tajuntansa Abzakhin giljotiinikuristuksessa.
Toiseen Brave CF -otteluunsa 8. joulukuuta 2018 Hussein lähti varusmiespalveluksesta, kesken aliupseerikoulun. Hän kohtasi Etelä-Afrikassa Brave CF 19 -tapahtumassa, zimbabwelaisen Sylvester Chipfumbun. Ottelu päättyi Husseinin pistevoittoon.
Filippiineillä 15. maaliskuuta 2019 järjestetyssä Brave CF 22 -tapahtumassa Hussein kohtasi paikallisen John Cris Cortonin. Hussein voitti ottelun giljotiinikuristuksella ensimmäisessä erässä.
Brave CF 31 -tapahtumassa Etelä-Afrikan Durbanissa 7. joulukuuta 2019 Hussein päihitti paikallisen Martin DeBeerin ensimmäisessä erässä giljotiinikuristuksella.
Husseinin oli tarkoitus kohdata ruotsalainen Amir Albazi, Brave CF 37 -otteluillassa Tukholmassa 18. huhtikuuta 2020. Tapahtuma siirrettiin COVID-19 -pandemian vuoksi.
24. syyskuuta 2020 Bahrainissa järjestetyn, Brave CF 42 -tapahtuman aamuna Hussein perui ottelunsa terveydellisistäsyistä. Husseinin oli tarkoitus kohdata UFC-veteraani ja entinen Bellator MMA -mestari Zack ”Fun Size” Makovsky, BRAVE CF Flyweight World Title -turnauksen puoli-välierä ottelussa. Turnauksen panoksena on kaikkien aikojen ensimmäinen Brave CF -kärpässarjanmestaruus. Makovsky eteni suoraan turnauksen välieriin.
Hussein kohtasi brittiläisen Muhammad Mokaevin 25. maaliskuuta 2021 Brave 49 -tapahtumassa, Bahrainin kuningaskunnassa. Ottelu käytiin pääosin matossa. Mokaev dominoi kahta ensimmäistä erää ja Hussein kolmatta. Molemmat ottelijat näyttivät maailmanluokan mattopaini taitoja. Ottelu päättyi pistetuomioon täysin tuomariäänin brittiläisen hyväksi.
Ammattilaisottelut.
Lähde:
Ismail al-Azhari

Ismail al-Azhari (; 30. lokakuuta 1900 – 26. elokuuta 1969) oli sudanilainen poliitikko, joka osallistui Sudanin itsenäistymiseen, toimi maansa pääministerinä 1950-luvulla ja presidenttineuvoston johdossa maan valtionpäämiehenä 10. kesäkuuta 1965 – 25. toukokuuta 1969.
Al-Azhari opiskeli Gordon Memorial Collegessa Khartoumissa, ja myöhemmin Beirutissa. Gordonissa opiskelleet järjestäytyivät poliittiseksi liikkeeksi, ja al-Azharista tuli sen puheenjohtaja vuonna 1940. Aluksi liike keskittyi sosiaalisiin ja koulutusuudistuksiin, mutta se sai enemmän poliittisia päämääriä ja keskittyi saamaan Sudanin irti Britannian vallasta ja liittoon Egyptin kanssa. Vuonna 1952 hänestä tuli NUP-puolueen puheenjohtaja. Puolue voitti ylivoimaisesti Sudanin ensimmäiset parlamenttivaalit, ja Al-Azharīista tuli Sudanin pääministeri tammikuussa 1954. Hän ilmoitti päämääräkseen Sudanin itsenäisyyden. Pian Sudanin itsenäistyttyä (vuoden 1956 alussa) hänen valtansa mureni puolueen hajotessa eri osiin.
Vuonna 1964 al-Azhari nousi uudelleen NUPin johtoon, ja 1965 hänestä tuli presidenttineuvoston puheenjohtaja eli Sudanin valtionpäämies. Vuonna 1969 hänet syrjäytettiin sotilasvallankaappauksessa.
Cafer Höyük

Cafer Höyük on kivikautinen asuinpaikka Malatyan maakunnassa 40 km Malatyasta koilliseen, nykyisessä Turkissa. Kivikautisissa löydöissä on nähtävissä obsidiaanista valmistettujen työkalujen määrän lisääntyminen ajan mukana.
Kehitys ajan mukana.
Nykykäsityksen mukaan Lähi-idän esikeraamisen neoliittisen kauden "vanha jakso" alkoi jo noin 8900 eaa, eikä 8450 eaa, niin kuin aiemmin ajateltiin ja jatkui täällä vuoteen 7180 eaa. Aikakauden kauden talot muistuttavat Cayonun solumaisen pohjakaavan talonrakennuskautta. Härkökaiverrukset seinissä tuovat mieleen Catal Hyuykin häränpääkuvat. Ensimmäinen merkki domestikoidun viljan viljelystä ilmestyi pian tämän vaiheen jälkeen kauden keskivaiheilla. Ensimmäiset viljalajit olivat emmer- ja einkornvehnä. Mutta karjanhoito ilmaantui vasta myöhemmin.
Radłów (Opolen voivodikunta)

Radłów () on maalaiskunta () Olesnon piirikunnassa Puolassa. Sen väkiluku oli vuoden 2019 lopussa 4 229. Olesnon piirikunnan asukkaista 6,6 prosenttia asuu Radłówin kunnassa ja piirikunnan pinta-alasta 12 prosenttia kuuluu Radłówin kuntaan. 
Kylät Radłówin kunnassa ovat Biskupice, Kolonia Biskupska, Kościeliska, Ligota Oleska, Nowe Karmonki, Radłów, Sternalice, Wichrów sekä Wolęcin. Radłówin kunnan alueen läpi kulkevat valtatie 11 ja voivodikunnan tie 487. Se rajautuu Gorzów Śląskin, Krzepicen, Olesnon, Praszkan ja Rudnikin kuntiin. Radłówin pinta-alasta noin 59 prosenttia on maatalouskäytössä ja noin 36 prosenttia metsää.
Radłówin kunnan työttömyysaste oli vuoden 2018 lopussa neljä prosenttia. 
Vuoden 2019 lopussa 51,4 prosenttia Radłówin asukkaista oli naispuolisia ja 48,6 prosenttia miespuolisia. Alle 18-vuotiaat muodostivat 17,1 prosenttia kunnan väestöstä, työikäiset 64,7 prosenttia ja eläkeikäiset 18,2 prosenttia väestön keski-iän ollessa 41,2 vuotta. Vuonna 2019 Radłówin kunnassa syntyi 40 lasta. Puolan vuoden 2011 väestönlaskennassa kunnan väestöstä 28,7 prosenttia oli saksalaisia, ja saksan kielellä onkin kunnassa virallisen avustavan kielen asema.
Pursaklar

Pursaklar on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Pursaklarin väkiluku oli 150 488.
Yorkin piirikunta (Virginia)

Yorkin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 68 280 vuonna 2019. Piirikunnan hallintokeskus on Yorktownin kunta. Piirikunta perustettiin vuonna 1634.
Rappahannockin piirikunta

Rappahannockin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 7 370 vuonna 2019. Piirikunnan hallintokeskus on Washingtonin kunta. Piirikunta perustettiin vuonna 1833.
Botetourtin piirikunta

Botetourtin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 33 419 vuonna 2019. Piirikunnan hallintokeskus on Fincastlen kunta. Piirikunta perustettiin vuonna 1770.
Hampton (Virginia)

Hampton on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 84 585. Hamptonin yliopisto ja Yhdysvaltain ilmavoimien Langleyn lentotukikohta sijaitsee kaupungissa. Kaupungin pormestarina toimii Donnie Tuck.
Väestö.
Kaupungin asukkaista 48,95 prosenttia on afroamerikkalaisia, 41,11 prosenttia valkoisia, 2,48 prosenttia aasialaisia ja 0,47 prosenttia intiaaneja. 1,68 prosenttia asukkaista eivät ole Yhdysvaltain kansalaisia. Kaupungin väestön keski-ikä on 36,2 vuotta.
Jorge Llopart

Jordi Llopart Ribas (5. toukokuuta 1952 El Prat de Llobregat – 11. marraskuuta 2020 Badalona) oli espanjalainen kilpakävelijä, olympiamitalisti ja Euroopan mestari.
Elämä ja urheilu-ura.
Llopart kilpaili 50 kilometrin matkalla kolmissa kesäolympialaisissa: hän ylsi Moskovassa 1980 hopealle taivuttuaan ainoastaan itäsaksalaiselle Hartwig Gauderille. Olympiamitali oli Espanjan ensimmäinen yleisurheilussa. Los Angelesissa 1984 hän sijoittui seitsemänneksi ja Soulissa 1988 13:nneksi. Barcelonan kotiolympialaisissa 1992 Llopart kantoi olympialippua kisojen avajaisissa. Llopart kilpaili myös kolmissa MM-ja neljissä EM-kilpailuissa. Prahan EM-kilpailuissa 1978 hän voitti Euroopan mestaruuden jätettyään hopealle yltänyttä Neuvostoliiton Veniamin Soldatenkoa lähes kaksi minuuttia. Llopartin Euroopan mestaruus oli Espanjan ensimmäinen.
Llopart valmensi muun muassa Daniel Plazaa ja Jesús Ángel Garcíaa. Hän sai marraskuussa 2020 vakavan sydäninfarktin, vajosi koomaan ja kuoli kolme päivää myöhemmin 11. marraskuuta 2020.
Rajmohan Gandhi

Rajmohan Gandhi (s. 7. elokuuta 1935) on intialainen historioitsija, professori ja poliitikko. Hän on Mahatma Gandhin pojan Devdasin poika, hänen äitinsä Lakshmin isä on C. Rajagopalachari.
Gandhi opiskeli taloustiedettä St. Stephen's Collegessa saavuttaen M.A. -oppiarvon vuonna 1956. Valmistuttuaan hän matkusti Edinburghiin, jossa hän työskenteli The Scotsman -lehden toimittajana ja kiinnostui moraalisesta varustautumisesta (MRA). MRA:n innostamana hän matkusti eri ympäri maailmaa levittäen sen sanomaa. MRA-liikkeen parista hän löysi myös vaimonsa Ushan. Vuonna 1964 hän palasi Intiaan perustaen oman viikoittaisen lehtensä nimeltä Himmat, joka ajautui usein vaikeuksiin kritisoidessaan Indira Gandhin hallintoa. Himmat lopetti toimintansa vuonna 1981, jolloin Gandhi siirtyi Madras Indian Expressin toimittajaksi.
Gandhi asettui ehdolle vuoden 1989 parlamenttivaaleissa Amethin vaalipiiristä, joissa hänen vastaehdokkaansa oli pääministeri Rajiv Gandhi. Rajmohan Gandhi edusti Vishwanath Pratap Singhin oppositioliittoumaa ja kritisoi Rajiv Gandhin hallitusta korruptoituneeksi ja epädemokraattiseksi. Rajmohan Gandhi hävisi vaaleissa, mutta hänet valittiin edustajaksi Rajya Sabhaan 23. maaliskuuta 1990. Hän lopetti tehtävässään 4. heinäkuuta 1992. Hän liittyi Aam Aadmi Partyn jäseneksi vuonna 2014, kehuttuaan puoluetta ruohonjuuritason työstä ja pelottomasta korruption vastustamisesta. Hän oli ehdolla vuoden 2014 parlamenttivaaleissa Itä-Delhin vaalipiiristä, mutta hävisi Intian kansanpuolueen Maheish Girrille.
Gandhille myönnettiin vuonna 2012 Vishwa Gujarati Samaj -järjestön Sardar Patel Vishwa Pratibha Award -palkinto. Professorina Gandhi on puolustanut isoisäänsä Mahatma Gandhia rasismiväitteiltä selittäen niiden jättävän ajan kontekstin huomioimatta. Hän on myös väittänyt Intian vuosien 2019–2020 kansalaisuusmielenosoitusten pelastaneen maan kansallisen kunnian.
Charles Cityn piirikunta

Charles Cityn piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 6 963 vuonna 2019. Piirikunnan hallintokeskus on Charles Cityn kunta. Piirikunta perustettiin vuonna 1619.
Rockbridgen piirikunta

Rockbridgen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 22 573 vuonna 2019. Piirikunnan väkiluvultaan suurin asutuskeskus on Raphinen kunta. Piirikunta perustettiin vuonna 1777.
Romanian parlamenttivaalit 2020

Romania vuoden 2020 parlamenttivaalit pidettiin 6. joulukuuta. Niissä valittiin edustajat sekä Romanian edustajainhuoneeseen sekä senaattiin.
Vaaleissa edustajainhuoneeseen edustajat valitaan puolueiden listoilta suhteellisella vaalitavalla. Lisäksi kansallisille vähemmistöille nimetään 18 edustajaa..
Äänioikeus on kaikilla rekisteröityineillä vähintään 18-vuotiailla Romanian kansalaisilla.
Äänikynnys on 5%.
Taustat.
Ennen vaaleja Romaniaa johti PNL-johtoinen vähemmistöhallitus, joka puolestaan nousi valtaan PSD-johtoisen hallituksen kaaduttua korruptiosyytteisiin. PNL:lle povattiin vaikeuksia löytää hallituskumppaneita, vaikka se voittaisi vaalit.. Vaaleja edeltävien viiden vuoden aikana Romanialla oli ollut viisi eri pääministeriä.
Vuonna 2019 presidentti Klaus Johannis vahvisti lain, jolla sallittiin ennakkoäänestys ja kirjeäänestys ulkomailla asuville romanialaisille. Näiden romanialaisten määrä on 3,9 miljoonaa ja tämän ryhmän äänestämiseen liittyvät vaikeudet ovat olleet Romaniassa poliittinen puheenaihe..
Tulokset.
Sosiaalidemokraatit säilyttivät vaaleissa suurimman puolueen asemansa. 
Uutena puolueena parlamenttiin nousi nationalistinen ja Romanian ortodoksista kirkkoa lähellä oleva AUR.
Vaaleja seuraavana päivänä, 7. joulukuuta, pääministeri Orban erosi tehtävästään surkean vaalituloksen takia. Uudeksi virkaatekeväksi pääministeriksi nousi entinen kenraali Nicolae Ciucă..
Hallitusneuvottelut.
Vaikka sosiaalidemokraatit säilyttivät suurimman puolueen asemansa, hallitusneuvottelut käytiin PNL:n USR-PLUS:n ja RMDSZ:n välillä. Pääministeriksi nousi nousi PNL-puoluetta edustava Florin Cîțu.. 
Cîțun hallitus vannoi virkavalansa jouluaattona 2020. Sen 21 ministeristä vain yksi oli nainen, mikä nostatti kritiikkiä..
Aitoon koulutuskeskus

Aitoon koulutuskeskus (AIKK) sijaitsee Aitoon kylässä Pälkäneellä. Koulu on ammatillinen oppilaitos.
Historiaa.
Aitoon koulutuskeskus aloitti toimintansa Louon tilalla keväällä 1921 nimellä Aitoon talous- ja puutarhakoulu. Samalla tilalle toimi yksityinen oppikoulu, jonka tiloja haluttiin käyttää kesäaikaan. Aluksi Aitoon talous- ja puutarhakoulussa pidettiin pelkästään kesäkursseja, mutta 1920-luvun lopulla kurssit pitenivät seitsemän kuukautta kestäviksi ja talviaikana järjestettiin lyhyempiä kotitalouskursseja. 
Maatalousopettaja Anna Tapion perustama maatalousoppilaitos Anna Tapion koulu erkaantui Aitoon talous- ja puutarhakoulusta 1930-luvulla, ja se toimii nykyisinkin Louon tilalla. Samalla Aitoon talous- ja puutarhakoulu siirtyi vuokratiloihin Knaapin tilalle. Vuonna 1949 koulu sai emäntäkoulun oikeudet, ja koulua ylläpitämään perustettiin yhtiö nimeltä Aitoon Emäntäkoulu Oy. 
Vuonna 1988 koulun nimi muuttui Aitoon emäntäkoulusta Aitoon kotitalousoppilaitokseksi. Samoihin aikoihin koulun toiminta oli uhattuna, kun sen oppilasmäärä oli laskenut hyvin alhaiseksi ja koulu uhattiin lakkauttaa. Eduskunta kuitenkin kumosi Suomen hallituksen tekemän lakkautuspäätöksen. 
Vuonna 1990 koulussa aloitettiin ammatillinen erityisopetus, ja vuonna 1998 siitä tuli ammatillinen erityisoppilaitos. Koulun nimi muuttui nykyiselleen vuonna 2006. 
Nykyisin Aitoon koulutuskeskuksella on toimipiste Tampereella. Vuonna 2021 koulu täytti sata vuotta.
African Burial Ground

African Burial Ground on historiallinen afrikkalaisten orjien hautausmaa Yhdysvaltojen New Yorkissa. Paikalle on haudattu arviolta 20 000 henkilöä 1600-luvulta vuoteen 1794.
African Burial Ground on ollut vuodesta 1993 National Historic Landmark, ja sinne valmistui vuonna 2007 muistorakennus Ancestral Chamber.
Historia.
Ensimmäiset orjat Afrikasta tuotiin silloiseen Hollannin Uuteen Amsterdamiin vuonna 1625. Englantilaiset valtasivat hollantilaisten siirtokunnan vuonna 1664 ja Uudesta Amsterdamista tuli New York. Orjakauppa jatkui. Suurimmillaan 1700-luvulla kaupungin väestöstä yli 20 % oli afrikkalaisia. Osa jäi itse kaupunkiin ja osa myytiin edelleen Amerikan muihin siirtokuntiin.
Afrikkalaisia ei saanut haudata kaupungin tavallisille kirkkojen hautausmaille. Heitä varten hankittiin sen sijaan maata hieman tuolloisen kaupungin ulkopuolelta. Hautausmaan perustamisen tarkkaa ajankohtaa ei tunneta. Maan tiedetään kuitenkin vuonna 1673 kuuluneet Sara Van Borsum-nimiselle hollantilaiselle naiselle ja sittemmin Van Borsumin perhe salli maan käytön hautausmaana sen sulkemiseen saakka. On mahdollista, että hautausmaan perustaminen on liittynyt Trinity Church-nimisen kirkon perustamiseen Broadwayn ja Wall Streetin varrella vuonna 1697. Kirkko ilmoitti samana vuonna, että kirkkoon kuulumattomia ei enää haudattaisi kirkon maille. Ajan saatossa alkuperäinen pienempi hautausmaa laajeni. Lopulta se käsitti noin 6,6 eekkerin kokoisen alueen. Joidenkin arvioiden mukaan hautausmaalle haudattiin 20 000 henkilöä. Paikka tunnettiin alun perin nimellä "Negroes Burial Ground", mutta nimestä "Negroes" luovuttiin loukkaavana vuonna 1993.
Hautausmaa suljettiin vuonna 1794. 1795 maa myytiin tontteina. Koska paikka sijaitsi uomalla, se peitettiin paksulla maakerroksella alueen tasoittamiseksi. Samalla monet haudat säilyivät sittemmin niiden päälle rakennetuista perustuksista huolimatta. 1900-luvulla vanhan hautausmaan alue oli New Yorkin sydämessä. 1991-1992 erään liittovaltion toimiston rakennustöiden yhteydessä tehtiin arkeologisia kaivauksia, jossa löydettiin vanhan hautausmaan pohjoisosasta 419 henkilön jäänteet. Jäänteitä tutkittiin Howardin yliopistossa, ja haudatuista puolet oli alle 12-vuotiaita. Monet heistä kärsivät aliravitsemuksesta ja sairauksista. Aikuisten miesten jäänteissä oli puolestaan merkkejä raskaasta työnteosta. Muihin arkeologiin löytöihin lukeutui esimerkiksi afrikkalaisia koruhelmiä, vaatteiden ja nappien jäänteitä, sekä muutamia kuparisia ja hopeisia koruja. Kaikkia vanhan hautausmaan hautoja ei kaivauksissa avattu yhteisön vastustuksen takia. Kaivaukset miellettiin pyhän paikan häiritsemiseksi.
Vuonna 1993 paikasta tehtiin National Historic Landmark (kansallinen historiallinen kohde). Vuonna 2003 kaivauksissa ylös nostetut jäännökset haudattiin uudelleen seremoniassa, jossa haudattiin myös noin 8 000 kirjettä ihmisiltä, jotka halusivat muistaa afrikkalaisia esi-isiään. Viereinen Elk Street sai vuonna 2004 uuden nimen African Burial Ground Way. Vuonna 2007 paikalle valmistui Ancestral Chamber-niminen Rodney Leonin suunnittelema muistorakennus.
Emporia (Virginia)

Emporia on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 5 927. Emporiaa ympäröi Greensvillen piirikunta. Kaupungin pormestarina toimii Carolyn Carey.
Väestö.
Kaupungin asukkaista 63,21 prosenttia on afroamerikkalaisia, 28,02 prosenttia valkoisia, 0,26 prosenttia aasialaisia ja 0,07 prosenttia intiaaneja. 1,78 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,4 vuotta.
Buena Vista (Virginia)

Buena Vista on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 6 650. Buena Vistaa ympäröi Rockbridgen piirikunta. Kaupungin pormestarina toimii William Fitzgerald.
Väestö.
Kaupungin asukkaista 89,20 prosenttia on valkoisia, 7,28 prosenttia afroamerikkalaisia, 1,90 prosenttia aasialaisia ja 0,09 prosenttia intiaaneja. 0,68 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,5 vuotta.
Surryn piirikunta (Virginia)

Surryn piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 6 422 vuonna 2019. Piirikunnan hallintokeskus on Surryn kunta. Piirikunta perustettiin vuonna 1652.
Lucien Nedzi

Lucien Norbert Nedzi (28. toukokuuta 1925 Hamtramck – 9. kesäkuuta 2025) oli yhdysvaltalainen demokraattisen puolueen poliitikko.
Nedzi palveli toisessa maailmansodassa ja Korean sodassa. Hän sai oikeustieteen tohtorin arvon Michiganin yliopistosta vuonna 1951. Hän sai juristinoikeudet Michiganin osavaltiossa tammikuussa 1952 ja District of Columbiassa vuonna 1977. Vuosina 1960 ja 1968 Nedzi oli edustajana demokraattipuolueen kansalliskonventeissa. Hän pääsi Yhdysvaltain edustajainhuoneeseen vuonna 1961 Thaddeus M. Machrowiczin erottua täyttämättä jääneelle paikalle. Hän istui edustajainhuoneen jäsenenä tammikuuhun 1981 saakka eikä asettunut enää uudelleen ehdolle vuonna 1980.
Fauquierin piirikunta

Fauquier piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 71 222 vuonna 2019. Piirikunnan hallintokeskus on Warrentonin kunta. Piirikunta perustettiin vuonna 1759.
Yorkin piirikunta

Yorkin piirikunta () -nimisiä piirikuntia ovat:
Eloy (albumi)

Eloy on saksalaisen Eloyn esikoisalbumi.
Last Dance (Stefanian kappale)

Last Dance on hollantilais-kreikkalaisen laulajan Stefanian esittämä kappale, jolla hän edusti Kreikkaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 170 pistettä ja saavutti kymmenennen sijan.
Loyset Compère

Loyset Compère (n. 1445 Hainaut – 16. elokuuta 1518 Saint-Quentin) oli nykyisen Belgian alueella syntynyt, Ranskan kansalaisuuden vuonna 1494 saanut säveltäjä. Hän edusti ranskalais-flaamilaista koulukuntaa.
Compère oli 1470-luvulla Milanon herttua Galeazzo Maria Sforzan kapellin kuoron jäsen, mutta lähti kuoron supistamisen yhteydessä herttuan murhan jälkeen. Myöhemmin hän lauloi muun muassa Kaarle VIII:n hovissa ja työskenteli eri kirkoissa. Compèren musiikissa on tyylillisiä yhteneväisyyksiä Josquin Desprez'n teosten kanssa. Lisäksi teoksiin ovat vaikuttaneet burgundilaiset ja italialaiset tyylit. Compèren varhaisin tiedetty sävellys on neliääninen motetti "Omnium bonorum plena" (1472). Hänen teostensa joukossa on muun muassa 23 motettia, yli viisikymmentä chansonia ja kaksi täysimittaista messua.
Blanca

Blanca on naisen etunimi. Se pohjautuu valkoista merkitsevään myöhäislatinan sanaan "blanc". Nimen muinaissaksalainen (ja ruotsalainen) muoto Blanka on Suomessa tuttu taidemaalari Albert Edelfeltin merkkiteoksesta "Kuningatar Blanka" (1877).
Digi- ja väestötietoviraston mukaan Suomessa on elokuuhun 2023 mennessä tilastoitu noin 80–90 "Blanca"-nimistä ja noin 50–60 "Blanka"-nimistä naista.
Nimipäivä.
Helsingin yliopiston almanakkatoimiston julkaisemassa hevosten nimipäiväkalenterissa Blancan nimipäivä on 2. joulukuuta.
Mayer Amschel Rothschild

Mayer Amschel Rothschild (23. helmikuuta 1744 Frankfurtin vapaakaupunki – 19. syyskuuta 1812 Frankfurt am Main) oli saksalainen liikemies ja pankkiiri. Hän on juutalaisen Rothschild-pankkiirisuvun perustaja. Hän oli naimisissa Gutle Schnapperin kanssa. Pariskunnalla oli joidenkin lähteiden mukaan 20 lasta, joista kymmenen selviytyi aikuisuuteen.
Midekamysiini

Midekamysiini on seos makrolideihin kuuluvia orgaanisia yhdisteitä. Sitä käytetään lääketieteessä antibioottina.
Ominaisuudet ja käyttö.
Midekamysiiniä tuottaa "Streptomyces mycarofaciens"-aktinobakteeri. Se koostuu neljästä komponentista, joista merkittävin on midekamysiini A1 ja muut ovat midekamysiini A2, midekamysiini A3 ja midekamysiini A4. Midekamysiini on huoneenlämpötilassa valkoista tai väritöntä kiteistä ainetta, joka liukenee muun muassa alkoholeihin, asetoniin, dietyylieetteriin, kloroformiin ja bentseeniin. Midekamysiinin rakenne koostuu makrolidirenkaasta, johon on liittynyt kahdesta sokerista koostuva disakkaridiosa. Midekamysiinin antibioottiset ominaisuudet perustuvat siihen, että se sitoutuu bakteerien ribosomin 50S-alayksikköön ja estää bakteerien proteiinisynteesin. Lääkeaine on suhteellisen laajakirjoinen ja tehoaa niin grampositivisiin kuin gramnegatiivisiinkin bakteereihin. Teholtaan se on erytromysiiniä heikompi. Midekamysiiniä voidaan käyttää suun tulehdusten ja hengityselinten bakteeri-infektioiden hoidossa.
Haittavaikutukset.
Midekamysiini voi aiheuttaa haittavaikutuksinaan allergisia iho-oireita ja ruuansulatuskanavan oireita.
Branquinho da Fonseca

António José Branquinho da Fonseca (1905 Mortágua, Portugali – 1974 Cascais, Portugali) oli portugalilainen kirjailija ja taide- ja kritiikkilehden "Presençan" päätoimittaja 1927–1930. Teoksissaan hän liikkuu toden ja mielikuvituksen rajamailla. Hänen pääteoksensa, novelli "O Barão", ilmestyi 1943. Novellien lisäksi hän on kirjoittanut romaaneja.
NFL-kauden 2020 tilastot ja palkinnot

Tämä artikkeli sisältää NFL-kauden 2020 tilastoja ja palkintoja.
Tilastot.
Tilastot sisältävät vain runkosarjaottelut.
Pelinrakentajat.
&lt;section begin="pelinrakentajat_jaardit"/&gt;
Heitetyt jaardit
&lt;section end="pelinrakentajat_jaardit"/&gt;
&lt;section begin="pelinrakentajat_touchdownit"/&gt;
Syötetyt touchdownit
&lt;section end="pelinrakentajat_touchdownit"/&gt;
Hyökkääjät.
&lt;section begin="hyökkääjät_juostut_jaardit"/&gt;
Juostut jaardit 
&lt;section end="hyökkääjät_juostut_jaardit"/&gt;
&lt;section begin="hyökkääjät_juostut_touchdownit"/&gt;
Juostut touchdownit
&lt;section end="hyökkääjät_juostut_touchdownit"/&gt;
&lt;section begin="hyökkääjät_kiinniotetut_jaardit"/&gt;
Kiinniotetut jaardit
&lt;section end="hyökkääjät_kiinniotetut_jaardit"/&gt;
&lt;section begin="hyökkääjät_kiinniotetut_touchdownit"/&gt;
Kiinniotetut touchdownit
&lt;section end="hyökkääjät_kiinniotetut_touchdownit"/&gt;
&lt;section begin="hyökkääjät_kenttäpotkumaalit"/&gt;
Tehdyt kenttäpotkumaalit
&lt;section end="hyökkääjät_kenttäpotkumaalit"/&gt;
Puolustajat.
&lt;section begin="puolustajat_taklaukset"/&gt;
Taklaukset
&lt;section end="puolustajat_taklaukset"/&gt;
&lt;section begin="puolustajat_säkitykset"/&gt;
Säkitykset
&lt;section end="puolustajat_säkitykset"/&gt;
&lt;section begin="puolustajat_syotonkatkot"/&gt;
Syötönkatkot
&lt;section end="puolustajat_syotonkatkot"/&gt;
Palkinnot.
Viikon ja kuukauden pelaajat.
&lt;section begin="viikko_kuukausi_pelaajat"/&gt;
&lt;section end="viikko_kuukausi_pelaajat"/&gt;
All-Pro joukkueet.
Runkosarjan päätteeksi valittiin Associated Pressin kaksi All-Pro -joukkuetta. Valinnan teki 50 toimittajan paneeli.
Suluissa pelaajien saama äänimäärä.
Hyökkäys
Erikoisjoukkueet
Puolustus
Bush (suku)

Bush-suku () on Obadiah Bushin perustama suku, joka on vaikuttanut Yhdysvaltojen politiikan, median, urheilun, viihteen ja liike-elämän aloilla. Sukuun on kuulunut muun muassa presidentit George H. W. Bush ja George W. Bush. Muita suvun jäseniä ovat muun muassa poliitikot Prescott Bush ja Jeb Bush sekä juontajat Billy Bush ja Jenna Bush Hager. Hoover-instituutin tutkija Peter Schweizer on kutsunut perhettä Yhdysvaltain onnistuneimmaksi poliittiseksi dynastiaksi.
Alfons Education

Alfons Education on suomalainen digitaalinen oppimisympäristö ja oppimisalusta.
Ensimmäinen Alfons Education -ekosysteemin avulla rakennettu oppimisympäristö on vuonna 2018 avattu lukion äidinkielen oppimisympäristö Äly, jonka kustantajana toimii Suomalaisen Kirjallisuuden Seura. Pedagogisena asiantuntijana toimii Äidinkielen opettajain liitto. Äly on äidinkielen opetuskäytössä yli 70 % Suomen lukioita. Äly palkittiin vuoden 2019 Grand One -kilpailun Paras Verkkopalvelu kategoriassa. Myös Matemaattisten Aineiden Opettajien Liitto MAOL ry:n tuottama MAOL2-oppimisympäristö on rakennettu Alfons Educationin ekosysteemin avulla. MAOL2 on kehitetty vastaamaan matematiikan, kemian ja fysiikan opetustarpeita etä- ja lähiopetustilanteissa.
Tammikuussa 2023 kehitysyhtiö sisällytti kehittyneen tekoälyn monivalintatehtävien luomiseen vapaavalintaisesta lähdeaineistosta. Tekoäly on parhaillaan koekäytössä opettajilla.
Alfons Education -ekosysteemi pohjautuu PHP Laravel- ja JavaScript-ohjelmointikieliin. Ohjelmisto on pilvipohjainen ja käytettävissä kaikilla päätelaitteilla.
Ominaisuudet.
Ohjelmisto sisältää seuraavia ominaisuuksia:
Arvid Brenner

Fritz Helge Heerberger, kirjailijanimi Arvid Brenner (1907 Berliini, Saksa – 1975 Spånga, Ruotsi) oli saksalais-ruotsalainen kirjailija. Hän asui Saksassa ja vuodesta 1933 vakituisesti Ruotsissa. Hänen kirjoissaan aiheina on emigrantteja ja yksinäisiä ihmisiä.
James Cityn piirikunta

James Cityn piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 76 523 vuonna 2019. Piirikunnan väkiluvultaan suurin asutuskeskus on Williamsburgn itsenäinen kaupunki. Piirikunta perustettiin vuonna 1619. Se on Yhdysvaltain vanhin piirikunta.
King and Queenin piirikunta

King and Queenin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 7 025 vuonna 2019. Piirikunnan hallintokeskus on King and Queen Court House. Piirikunta perustettiin vuonna 1691.
Boltzmannin aivot

Boltzmannin aivot on ajatuskokeeksi tarkoitettu väite, jonka mukaan on todennäköisempää, että yksittäiset aivot muodostuvat spontaanisti ja lyhyesti tyhjyyteen, kuin että koko universumi olisi syntynyt modernin tieteen kuvaamalla tavalla. Näin ollen koko tuntemamme todellisuus voisi olla vain tyhjyyteen syntyneiden aivojen kuvittelema harha. Argumentin nimi viittaa 1800-luvulla eläneeseen fyysikko Ludwig Boltzmanniin, jonka mukaan tuntemamme universumi on syntynyt avaruudessa tapahtuneen hyvin harvinaisen häiriön seurauksena. ”Boltzmannin aivot” -väite on äärimmilleen viety johtopäätös siitä, että pienen mittakaavan häiriö on todennäköisempi kuin ison mittakaavan.
Rise (Hollywood Vampiresin albumi)

Rise on Hollywood Vampiresin toinen albumi, joka julkaistiin 21. kesökuuta 2019. Albumi sisältää 13 yhtyeen omaa sävellystä, sekä cover versiot David Bowien kappaleesta "Heroes" sekä Johnny Thundersin kappaleesta "You Can't Put Your Arms Around a Memory" ja Jim Carrollin kappaleesta "People Who Died"
Buckinghamin piirikunta

Buckinghamin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 17 148 vuonna 2019. Piirikunnan hallintokeskus on Buckinghamin kunta. Piirikunta perustettiin vuonna 1761.
Campbellin piirikunta (Virginia)

Campbellin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 54 885 vuonna 2019. Piirikunnan hallintokeskus on Rustburgin kunta. Piirikunta perustettiin vuonna 1782.
Carolinen piirikunta (Virginia)

Carolinen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 30 725 vuonna 2019. Piirikunnan hallintokeskus on Bowling Greenin kunta. Piirikunta perustettiin vuonna 1727.
Charlotten piirikunta (Virginia)

Charlotten piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 11 880 vuonna 2019. Piirikunnan hallintokeskus on Charlotte Court Housen kunta. Piirikunta perustettiin vuonna 1764.
Chesterfieldin piirikunta (Virginia)

Chesterfieldin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 352 802 vuonna 2019. Piirikunnan hallintokeskus on Chesterfieldin kunta. Piirikunta perustettiin 25. toukokuuta 1749.
Tyttökuoro Piritat

Tyttökuoro Piritat (joskus myös lyhyemmin Piritat) on suomalainen Vihdin seurakunnassa toimiva hengelliseen musiikkiin erikoistunut tyttökuoro. Kuoro on perustettu vuonna 1974 ja sitä on johtanut yli 30 vuoden ajan Vihdin seurakunnan kanttori Ulla Eho-Saario. Tyttökuoro Piritat on Suomen Kirkkomusiikkiliitto Ry:n jäsen.
Toiminta.
Tyttökuoro Piritat esiintyvät Vihdin seurakunnassa messuissa ja seurakunnan tilaisuuksissa, Vihdin kunnan juhlissa, omilla esiintymismatkoillaan ja joissain yksityistilaisuuksissa. Kuoron toiminta alkoi vuonna 1974. Kuorossa laulaa eri-ikäisiä lapsia aina alle kouluikäisistä ylöspäin. Varsinaista yläikärajaa kuorossa ei ole, mutta yleisesti laulajat ovat poistuneet kuoron riveistä viimeistään muuttaessaan opiskelemaan eri paikkakunnalle. Pitkäikäisiä laulajia on palkittu kuorossa muun muassa 5-vuotisansioristillä, Suomen Kirkkomusiikkiliiton 10-vuotisansiomerkillä ja 15 vuoden jälkeen erilaisilla muistamisilla.
Piritat -kuoro oli toiminut Vihdissä 15 vuotta, ennen kuin kuoron nykyinen johtaja, kanttori Ulla Eho-Saario tuli kuoron johtajaksi. Eho-Saario alkoi työskennellä kovasti kuoron osaamistason nostamiseksi ja nykyisin kuoro vetääkin kirkot täyteen kuulijoita missä sitten esiintyvätkään. Satojen kuulijoiden yleisö ei ole epätavallista. Kuoro konsertoi säännöllisesti joka vuoden keväällä Vihdin kirkossa. Itsenäisyyspäivän tienoilla kuoro konsertoi myös yleensä yhdessä Vihdin Reserviläiskuoron kanssa, jota myös johtaa Ulla Eho-Saario.
Uudet laulajat toivotetaan kuoroon tervetulleeksi joka syksy pidettävällä viikonlopun kestävällä kuoroleirillä, jossa kuorolaiset pääsevät ryhmäytymään.
Espoon hiippakunta myönsi Vihdin seurakunnalle hiippakunnan Yhdessä -palkinnon vuonna 2017. Palkinnon perusteluissa huomioitiin Piritat -kuoron esimerkillinen toiminta seurakunnan hyväksi.
Esiintymismatkat.
Tyttökuoro Piritat ovat tehneet useita esiintymismatkoja niin kotimaahan, kuin ulkomaillekin. 
Levytykset.
Piritat ovat rahoittaneet toimintaansa ja esiintymismatkojaan muun muassa myymällä CD-levyjä, joilla he laulavat omaa ohjelmistoaan. Lista levyistä:
Kuoropuvut.
Pirittojen nykyiset kuoropuvut ovat väriltään harmahtavan sinisiä liiloilla, turkooseilla tai violeteilla halkioilla hihoissa ja helmoissa. Puvut ovat ommelleet kuoron entinen laulaja ompelija Pauliina Lyytikäinen ja ompelija Minna Salonen Lyytikäisen kotona Vihdin Hiidenrannassa.
Kuoron johtajat.
Lista kuoron johtajista:
Samson ja Goliath

Samson ja Goliath ovat kaksi lastausnosturia, jotka sijaitsevat Queen’s Islandilla Belfastissa Pohjois-Irlannissa. Nosturit on nimetty Raamatun hahmojen Simsonin () ja Goljatin ("Goliath") mukaan. Ne hallitsevat Belfastin kaupunkisiluettia ja ovat tunnettuja maamerkkejä. Vaikka Nosturit ovat suhteellisen uusia, niistä on tullut nopeasti yksi kaupungin tunnetuimmista symboleista.
Historia.
Nosturit sijaitsevat Harland &amp; Wolffin telakalla. Saksalaisen Krupp-insinööritoimiston rakentama Goliath valmistui vuonna 1969 ja Samson vuonna 1974. Goliath on 96 metriä ja Samson 106 metriä korkea. Goliath on nostureista hieman lähempänä Belfastin kaupunkia ja kauempana rannasta.
Rakentaminen.
Nosturien jänneväli on 140 metriä ja ne voivat nostaa jopa 840 tonnin kuorman 70 metrin korkeuteen. Niiden nostokapasiteetti on yhteensä yli 1 600 tonnia, yksi maailman suurimmista. Ennen käyttöönottoa nosturit testattiin tuhanteen tonniin saakka, mikä taivutti lastauslaituria yli 30 senttimetriä alaspäin. Nosturien juuressa oleva kuivatelakka on maailman kuudenneksi suurin, sen mitat ovat 556 × 93 metriä.
Harland &amp; Wolffin taantuma.
Harland &amp; Wolffilla oli enimillään 35 000 työntekijää ja hyvä tilauskanta, mutta nostureiden rakentamista seuraavina vuosina työvoima ja liiketoiminta vähenivät. Viimeisin telakalta vesille laskettu alus oli ro-ro-alus maaliskuussa 2003. Sittemmin telakka on uudistanut itsensä keskittyen vähemmän laivojenrakennukseen ja enemmän suunnitteluun, laivojen korjauksiin ja offshore-rakennushankkeisiin sekä kilpailemaan muista metallitekniikan ja rakentamisen projekteista. Aluksi oltiin huolissaan siitä, että pääosin tarpeettomiksi käyneet nosturit purettaisiin. Myöhemmin samana vuonna ne kuitenkin luokiteltiin historiallisiksi muistomerkeiksi Pohjois-Irlannin vuoden 1995 historiallisia muistomerkkejä ja arkeologisia kohteita koskevan säädöksen nojalla.
Samson ja Goliath eivät teknisesti ole ”suojeltuja rakennuksia”, mutta Pohjois-Irlannin ympäristövirasto tunnustaa ne ”arkkitehtuurisesti tai historiallisesti kiinnostaviksi” rakennuksiksi.
Laivanrakennus on lopetettu Belfastissa, mutta nosturit halutaan pitää osana nykyistä kuivatelakkaa, joka sijaitsee ”Titanic-korttelin” vieressä. Harland &amp; Wolff piti niitä toimintakunnossa aina vuoteen 2015 asti, mutta yritys lopetti toimintansa vuonna 2019.
Lähihistoria.
Lokakuussa 2007 Goliath aloitti toimintansa uudelleen viiden vuoden tauon jälkeen, jota yrityksen edustaja kuvasi tämän korostavan telakan kasvavaa työmäärää. 
Itä-Belfastissa avattiin vuonna 2020 klubi, jonka teemana ovat Samson ja Goliath.
Joseph Chaim Brenner

Josef Chaim Brenner (1881 Novy Mlyny, Ukraina – 1921 Jaffa, Israel) oli ukrainalaissyntyinen israelilainen kirjailija.
Brenner palveli Venäjän armeijassa 1901–1904, mutta Japanin sodan puhjettua hän lähti ensin Englantiin. Lontoossa ollessaan Brenner työskenteli kirjapainossa ja perusti hepreankielisen lehden sekä liittyi sosialistiseen sionistiseen liikkeeseen. Ennen Palestiinaan muuttoa hän asui Lembergissä, jossa hän toimi kustantajana. Hän lähti 1909 Palestiinaan ("Eretz Israel"). Hänet surmattiin Jaffan levottomuuksien aikana. Hänestä tuli ensimmäisen maailmansodan jälkeen Ottomaanien valtakunnan kansalainen, jottei häntä voitu karkottaa maasta. Hän toimi kustantajana ja toimittajana.
Brenner pettyi kirjailijana ajan ideologioihin ja kuvasi realistisesti niin henkilöitä kuin ympäristöäkin. Hän kirjoitti hepreaksi, vaikka kieli oli vielä kehittymätön käytännön kielenä. Hänestä tuli merkittävä heprean kielen kehittäjä, ja hän käänsi hepreaksi maailmankirjallisuuden klassikoita.
Culpeperin piirikunta

Culpeperin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 52 605 vuonna 2019. Piirikunnan hallintokeskus on Culpeperin kunta. Piirikunta perustettiin vuonna 1749.
Cumberlandin piirikunta (Virginia)

Cumberlandin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 9 932 vuonna 2019. Piirikunnan hallintokeskus on Cumberlandin kunta. Piirikunta perustettiin vuonna 1749.
Sussexin piirikunta (Virginia)

Sussexin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 11 159 vuonna 2019. Piirikunnan hallintokeskus on Sussexin kunta. Piirikunta perustettiin vuonna 1754.
Warrenin piirikunta (Virginia)

Warrenin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 40 164 vuonna 2019. Piirikunnan hallintokeskus on Front Royalin kunta. Piirikunta perustettiin vuonna 1836.
Doğubeyazıt

Doğubeyazıt on piirikunta Turkin Agrin maakunnassa. Vuoden 2019 väestönlaskennassa Doğubeyazıtin väkiluku oli 119 807.
Staffordin piirikunta (Virginia)

Staffordin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 152 882 vuonna 2019. Piirikunnan hallintokeskus on Staffordin kunta. Piirikunta perustettiin vuonna 1664.
Dinwiddien piirikunta

Dinwiddien piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 28 544 vuonna 2019. Piirikunnan hallintokeskus on Dinwiddien kunta. Piirikunta perustettiin vuonna 1752.
Pulaskin piirikunta (Virginia)

Pulaskin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 34 027 vuonna 2019. Piirikunnan hallintokeskus on Pulaskin kunta. Piirikunta perustettiin vuonna 1839.
Taşlıçay

Taşlıçay on piirikunta Turkin Agrin maakunnassa. Vuoden 2019 väestönlaskennassa Taşlıçayn väkiluku oli 20 029.
Pagen piirikunta (Virginia)

Pagen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 23 902 vuonna 2019. Piirikunnan hallintokeskus on Lurayn kunta. Piirikunta perustettiin vuonna 1831.
Isabella Stewart Gardner

Isabella Stewart Gardner (14. huhtikuuta 1840 New York – 17. heinäkuuta 1924 Boston) oli yhdysvaltalainen taidekeräilijä, filantrooppi ja mesenaatti. Hän perusti nimeään kantavan Isabella Stewart Gardner Museum -taidemuseon Bostoniin.
Isabella Stewart syntyi varakkaan liikemiehen tyttäreksi. Hän solmi vuonna 1860 avioliiton John L. Gardnerin kanssa joka kuului Bostonin vanhaan elittiin. Isabella Stewart Gardner yritti soluttautua Bostonin seuraelämään, mutta seurapiirit eivät häntä hyväksyneet. Koti pysyi hiljaisena 1870-luvulle saakka, kunnes siellä alettiin pitää juhlia, jotka hämmensivät kaupungin konservatiivista yläluokkaa ja antoivat myös paljon puhuttavaa. Älykkäänä ja erikoisena henkilönä Stewart Gardner veti puoleensa kuvataiteilijoita, näyttelijöitä ja muusikkoja. Paljon puhuttavaa seurasi siitä, että hän kävi katselemassa nyrkkeilyotteluja.
Bostonin sinfoniaorkesteri ja monet musiikin opiskelijat saivat Stewart Gardnerista tukijan. Häntä alkoi kiinnostaa myös kuvataide ja taidekriitikko Bernard Berenson alkoi auttaa häntä kokoelman keräämisessä. Hän teki aviomiehensä kanssa useita ostomatkoja Eurooppaan ja Aasiaan. Aviomies kuoli vuonna 1898, mutta Stewart Gardner jatkoi kokoelman keräämistä. Nyt hän osti myös aikalaistaidetta kuten John Singer Sargentin ja James McNeill Whistlerin töitä alankomaalaisten ja renessanssin mestareiden ohella.
Vuonna 1899 Stewart Gardner ryhtyi rakennuttamaan galleriaa. Se on kopio 1500-luvun italialaistyyppisestä huvilasta, jonka suunnitteluun Stewart Gardner osallistui. Hän otti osaa myös itse rakentamiseen. Taidekokoelma asetettiin sinne hänen oman suunnitelunsa mukaiseen järjestykseen. Yleisölle se avattiin vuonna 1903.
Testamentissaan Isabella Stewart Gardner lahjoitti museonsa Bostonin kaupungille. Siinä on ehto, että mitään ei saa siirtää, järjestellä uudelleen tai lisätä. Tämä testamentin ehto kumottiin oikeudessa vuonna 2009 ja museoon rakennettiin Renzo Pianon suunnittelema lisärakennus vuonna 2012.
Essexin piirikunta (Virginia)

Essexin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 10 953 vuonna 2019. Piirikunnan hallintokeskus on Tappahannockin kunta. Piirikunta perustettiin vuonna 1692.
King Georgen piirikunta

King Georgen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 26 836 vuonna 2019. Piirikunnan hallintokeskus on King Georgen kunta. Piirikunta perustettiin vuonna 1720.
Atella

Atella oli muinaisten oskien kaupunki Campaniassa nykyisten Sant'Arpinon ja Frattaminoren kaupunkien läheisyydessä. Atellan kaupunki roomalaistui 300-luvulla eaa. mutta säilytti oman rahansa. Kaupungin asemakaava oli puolisuunnikkaan muotoinen ruudukko, joka sisälsi kolme pääkatua poikkikatuineen. Kaupunki menetti elinvoimansa keskiajalla 900-luvulla, mutta kaupunginmuurien, omakotitalojen, ns. Vergiliuksen puutarhan ja monien hautapaikkojen rauniot ja jääntet ovat vielä nähtävissä.
Atella oli kuuluisa improvisoiduista ilveilynäytöksistä eli atellaaneista ("Atellanae"). Tämä paikallinen viihdemuoto vaikutti roomalaiseen teatteriin, esimerkiksi Plautuksen (254–184 eaa.) komedioihin.
Historia.
Alue oli asuttu jo rautakaudella, mutta Atellan nimi esiintyy historiankirjoituksessa vasta toisen puunilaissodan yhteydessä. On kuitenkin tapana nähdä kohtalonyhteys Atellan ja Capuan välillä ja olettaa, että Capuan pyytäessä vuonna 343 eaa. roomalaisilta apua samnilaisia vastaan myös Atella liityi tähän pyyntöön. Muutamassa vuodessa Atella pääsi tai joutui Rooman kontrolliin. Kaupunki sai Rooman kansalaisoikeudet ilman äänestysoikeutta ("civitas sine suffragio") ja säilytti rahanlyöntioikeutensa.
Toisen puunilaissodan aikana Cannaen tappion (216 eaa.) jälkeen Atella muiden Campanian kaupunkivaltioiden mukana siirtyi Hannibalin puolelle. Puolen vaihdosta ei hyvää seurannut, sillä Capuan piirityksen jälkeen vuonna 211 eaa. roomalaiset rankaisivat ankarasti myös Atellaa: kapinan lietsojat teloitettiin paikan päällä, ja asukkaista suurin osa myytiin orjiksi tai pakotettiin asettautumaan kaukaisiin seutuihin. Seuraavana vuonna (210 eaa.) Nucerian asukkaat, joiden oman kaupungin Hannibal oli tuhonnut, sijoitettiin Atellaan. 
Tämän jälkeen Atella näyttää nopeasti elpyneen. Cicero puhuu siitä kukoistavana ja tärkeänä municipiumina, jota hän piti erityisen huolenpidon arvoisena. Keisari Augustuksen aikana Atella pysyi kuitenkin vain pienehkönä paikallishallinnollisena yksikkönä. 
Atella alkoi rappeutua 900-luvulla. Vuonna 1030 Atellan asukkaat siirrettiin normannikreivi Rainulfin vasta perustamaan Aversan kaupunkiin. 
Rakennukset ja löydökset.
Atellan muurien jäänteitä on edelleen näkyvissä alueella, jota ympäröi neljä kaupunkimaista taajamaa, "kauppalaa" (pohjoispuolella Succivo, idässä Orta di Atella, kaakossa Frattaminore, lännessä Sant'Arpino). Alueelta on löydetty jäännökset suuresta kylpylärakennuksesta, hautoja sekä lukuisia terrakottaesineitä. 
Atellaanit.
Kaupungin nimi on jäänyt historiaan ilveilynätöksistä, atellaaneista, jotka tulivat tutuiksi varsinkin roomalaiselle nuorisolle 310-luvulla eaa. Atellaanien oskilaiset henkilöhahmot olivat samalla tapaa vakioisia kuin sittemmin italialaisessa commedia dell'artessa: "Bucco" 'suurisuu, poskisolisti', "Dossennus" 'parasiitti, totuudentorvi', "Maccus" 'patsastelija, läskipää', "Pappus" 'vaari'. Atellaanit säilyivät yleisön suosiossa aina keisariaikaan saakka.